bombman/thwiki-2026-super-clean-5k huggingface dataset:
รางวัลโอ เฮนรี เป็นรางวัลประจำปีที่มอบให้แก่เรื่องสั้นที่ได้รับการตัดสินว่ามีคุณค่า ชื่อของรางวัลมาจากชื่อของนักเขียนชาวอเมริกันผู้มีความสามารถในการเขียนเรื่องสั้นชื่อโอ. เฮนรี ชื่อของรางวัลคือ “O. Henry Award” ไม่ใช่ “O. Henry Prize” ส่วนงานรวมเล่มของเรื่องสั้นเรียกว่า “PEN/O. Henry Prize Stories” เป็นงานพิมพ์ประจำปีของเรื่องสั้นที่ได้รับการคัดเลือกว่าเป็นเรื่องที่ดีที่สุดประจำปียี่สิบเรื่องที่เขียนเป็นภาษาอังกฤษและได้รับการพิมพ์ในนิตยสารในสหรัฐอเมริกาและแคนาดา งานรวมเล่มๆ แรกชื่อ Prize Stories 1919: The O. Henry Memorial Awards ประวัติ รางวัลโอ เฮนรีมอบกันเป็นครั้งแรกในปี ค.ศ. 1919 จนกระทั่งมาถึงปี ค.ศ. 2003 บรรณาธิการจะเลือกเรื่องสั้นยี่สิบเรื่องแต่ละเรื่องก็จะได้รับรางวัลโอ เฮนรี เรื่องที่เขียนเป็นภาษาอังกฤษเป็นครั้งแรกที่ได้รับการพิมพ์ในนิตยสารในสหรัฐอเมริกาและแคนาดาทุกเรื่องมีสิทธิที่จะได้รับการพิจารณา แต่ละปีก็จะมีผู้ตัดสินสามคนที่ได้รับแต่งตั้งให้ทำหน้าที่เป็นผู้เลือก ผู้ตัดสินแต่ละคนก็จะได้รับเรื่องสั้นทั้งยี่สิบเรื่องโดยไม่มีการระบุว่าผู้ใดเป็นผู้เขียน และต่างคนก็จะเลือกเรื่องสั้นที่มีเห็นว่ามีคุณค่า และออกความเห็นเกี่ยวกับเรื่องที่เลือก จุดประสงค์ของรางวัลโอ เฮนรีก็เพื่อเป็นการส่งเสริมศิลปะของการเขียนเรื่องสั้น เมื่อมาถึงปี ค.ศ. 2003 ก็ได้มีการเพิ่มรางวัลใหม่ The O. Henry Prize Stories ซึ่งเป็นรางวัลที่อุทิศให้แก่นักเขียนผู้มีประวัติการเขียนเรื่องสั้นอันดีเด่น The O. Henry Prize Stories ของปี ค.ศ. 2007 เป็นรางวัลที่มอบให้แก่เชอร์วูด แอนเดอร์สัน (Sherwood Anderson) นักเขียนเรื่องสั้นชาวอเมริกัน อ้างอิง
อ่าวอิเซะ เป็นอ่าวที่อยู่ที่ปากแม่น้ำคิโซะ ระหว่างจังหวัดมิเอะกับจังหวัดไอจิในญี่ปุ่น มีความลึกเฉลี่ย 19.5 เมตร จุดที่ลึกที่สุดลึก 30 เมตรที่กลางอ่าว ปากอ่าวกว้าง 9 กิโลเมตร และเชื่อมต่อกับอ่าวมิกาวะที่เล็กกว่าทางช่องแคบสองช่อง คือ ช่องแคบนากายามะ และช่องแคบโมโรซากิ อ่าวมิกาวะเชื่อมต่อกับมหาสมุทรแปซิฟิกทางช่องแคบอิราโกะซึ่งลึกตั้งแต่ 50-100 เมตร ประวัติศาสตร์และสภาพแวดล้อม อ่าวอิเซะได้ชื่อมาจากภูมิภาครอบๆศาลเจ้าใหญ่อิเซะและเมืองอิเซะที่ศาลเจ้าตั้งอยู่ มีที่ราบชายฝั่งยาวตั้งแต่เมืองคูวานะทางตอนเหนือของจังหวัดมิเอะจนถึงเมืองอิเซะ เรียกว่า ที่ราบอิเซะ อยู่ที่ชายทะเลด้านตะวันตกของอ่าว ในยุคเมจิ พื้นที่ส่วนใหญ่ของจังหวัดมิเอะในปัจจุบันเป็นพื้นที่ของจังหวัดอิเซะ ภูมิภาครอบอ่าวอิเซะมีทรัพยากรธรรมชาติอุดมสมบูรณ์และมีภูมิประเทศที่สะดวกต่อการคมนาคมขนส่งมาตั้งแต่สมัยโบราณ จึงมีชุมชนมากมายเกิดขึ้นรอบอ่าว รวมทั้งยังมีแหล่งประมง (ตัวอย่างสัตว์น้ำที่จับได้ เช่น Panulirus)ไข่มุก นาข้าว และอุตสาหกรรมต่าง ๆ ท่าเรือนาโงยะที่ชายทะเลด้านเหนือของอ่าวเป็นท่าเรือขนส่งสินค้าที่ใหญ่ที่สุดในญี่ปุ่น ในอ่าวมีท่าอากาศยานนานาชาติชูบุเซ็นแทรร์ตั้งอยู่บนเกาะที่ถมขึ้น เปิดใช้บริการเมื่อ พ.ศ. 2548 เมื่อสิ้นสุดสงครามโลกครั้งที่สอง ภูมิภาคอ่าวอิเซะมีบทบาทสำคัญในการฟื้นฟูเศรษฐกิจของญี่ปุ่นอย่างรวดเร็วโดยการขยายของอุตสาหกรรมใหญ่ ซึ่งก่อมลพิษต่อคุณภาพของน้ำและดิน รวมทั้งการลดลงของที่ดินชายทะเล Seaweed beds และถิ่นอาศัยของพืชและสัตว์ในท้องถิ่น มีเขื่อนกั้นน้ำทะเลมากมายถูกสร้างขึ้นเพื่อป้องกันแหล่งชุมชน โดยเฉพาะหลังจากไต้ฝุ่นอ่าวอิเซะพัดถล่มเมื่อ พ.ศ. 2502 ซึ่งเขื่อนเหล่านี้ทำให้หลายพื้นที่ถูกตัดขาดจากทะเลมากขึ้น อ่าวอิเซะมีรอยเลื่อนแผ่นดินไหวที่มีพลังอยู่สามรอย คือ รอยเลื่อนอ่าวอิเซะ, รอยเลื่อนซูซูกะ-โอกิ และรอยเลื่อนชิโรโกะ-โนมะ ไต้ฝุ่นอ่าวอิเซะ เมื่อวันที่ 26 กันยายน พ.ศ. 2502 ไต้ฝุ่นอ่าวอิเซะ (ไต้ฝุ่นวีรา) ได้เข้าทำลายล้างบริเวณอ่าวอิเซะ ระดับน้ำทะเลที่สูงขึ้นและแรงคลื่นทำให้ริมฝั่งทะเลพังทลายและน้ำเข้าท่วมพื้นที่ต่ำตามชายฝั่ง มีผู้เสียชีวิตและสูญหาย 5,041 คน บาดเจ็บ 38,921 คน บ้านเรือน 149,187 หลังเสียหาย ประเมินว่ามูลค่าความเสียหายอยู่ที่ 5-6 แสนล้านเยน ความสูญเสียต่อชีวิตจากไต้ฝุ่นอ่าวอิเซะจัดเป็นครั้งที่รุนแรงที่สุดในบรรดาไต้ฝุ่นในญี่ปุ่น อ้างอิง Frederic, Louis (2002). 'Japan Encyclopedia.' Cambridge, Massachusetts: Harvard University Press. Ise Bay External links The Role of Circulation in the Development of Hypoxia in Ise Bay, Japan อิเซะ อิเซะ อิเซะ
รถด่วนพิเศษท่าอากาศยานขบวนฮารูกะ เป็นขบวนรถไฟด่วนพิเศษที่วิ่งจากสถานีไมบะระ ผ่านเกียวโต ไปยังท่าอากาศยานนานาชาติคันไซในโอซากะ ดำเนินงานโดยบริษัทรถไฟญี่ปุ่นตะวันตก (JR ตะวันตก) แต่ละวันมีรถไฟขบวนฮารูกะให้บริการ 60 ขบวน กำกับด้วยหมายเลข 1 ถึง 60 ขบวนหมายเลขเลขคี่จะวิ่งไปทางทิศใต้ (ไปยังท่าอากาศยาน) และขบวนหมายเลขเลขคู่จะวิ่งไปทางทิศเหนือ (ออกจากท่าอากาศยาน) ขบวนที่ไปยังเกียวโตจะออกจากสถานีท่าอากาศยานคันไซระหว่างเวลา 6:34 ถึง 22:16 และขบวนจากเคียวโตะจะเข้าเทียบที่ท่าอากาศยานระหว่างเวลา 7:11 ถึง 21:37 (ในวันหยุดสุดสัปดาห์จะเปลี่ยนแปลงเล็กน้อย) ให้บริการทุกครึ่งชั่วโมงในเวลากลางวันและหัวค่ำ โดยปกติแล้วใช้เวลาเดินทางระหว่างสถานีเคียวโตะและท่าอากาศยาน 75 นาทีสำหรับขบวนวิ่งลงใต้ และ 73 นาทีสำหรับขบวนวิ่งขึ้นเหนือ สถานีที่จอด รถไฟขบวนฮารูกะให้บริการระหว่างสถานีรถไฟเกียวโต ถึง สถานีท่าอากาศยานคันไซ โดยจอดที่สถานีชินโอซากะและสถานีรถไฟเท็นโนจิในเมืองโอซากะ แต่บางขบวนอาจจอดที่สถานีอื่นด้วย ขบวนฮารูกะจะวิ่งผ่าน Umeda Freight Line ซึ่งเลี่ยงสถานีโอซากะ ในช่วงที่เปลี่ยนรางระหว่าง สายหลักโทไกโด และ สายวงกลมโอซากะ ดังนั้นจึงไม่จอดที่สถานีโอซากะ สาย สถานี ขบวนที่จอด เปลี่ยนสาย ขาล่องไปสนามบิน ขาขึ้นจากสนามบิน โทไกโด(สายบิวาโกะ) 9, 13 50, 54 โทไกโดชิงกันเซ็ง, สายหลักโทไกโด, สายหลักโฮกูริกุ,ทางรถไฟสายโอมิ 9, 13 50, 54 ทางรถไฟสายโอมิ 9, 13 50, 54 ทางรถไฟสายโอมิ 9, 13 50, 54 9, 13 50, 54 3, 9, 13 50, 54 สายคุซัทสึ 3, 9, 13 50, 54 ทางรถไฟเคฮัง สายอิชิยามะ ซากาโมโตะ 3, 9, 13 50, 54 3, 9, 13 50, 54 สายโคะเซ, ทางรถไฟเคฮัง สายเคชิง, สายโทไซ all โทไกโดชิงกันเซ็ง, Sanin Main Line, สายนะระ, รถไฟคินเท็ตสึ สายเกียวโต, สายคะระซุมะ โทไกโด(JR สายเกียวโต) all โทไกโดชิงกันเซ็ง, ซันโย ชิงกันเซ็ง, สายมิโดซุจิ โทไคโด(สายสาขาขนส่งสินค้า) all but 1–11 all but 2–6 JR สายยูเมะซากิ,ทางรถไฟฮันชิง สายนัมบะ วงกลมโอซากะ all สายหลักคันไซ (สายยะมะโทะจิ), สายมิโดซุจิ, สายทะนิมะจิ, รถไฟคินเท็ตสึ สายมินามิ-โอซากะ ฮันวะ 45–59 2–6 45–59 2–6 ท่าอากาศยานคันไซ all ขบวนรถไฟ ขบวนฮารูกะใช้ขบวนรถแบบ 281 series EMUs formed in 6- or 9-car formations แต่ละ formation มีหนึ่ง Green car ค่าโดยสาร สถานี Green car Reserved seat Non-reserved seat เคียวโตะ ¥4,220 ¥3,490 ¥2,980 ชิน-โอซะกะ ¥3,710 ¥2,980 ¥2,470 อ้างอิง External links Limited Express Haruka 281 series
หลวงพ่อพระองค์แสน หลวงพ่อพระองค์แสน เป็นพระพุทธรูปปางมารวิชัย ศิลปะเชียงแสน ประดิษฐานภายในพระวิหารวัดพระธาตุเชิงชุมวรวิหาร อำเภอเมือง จังหวัดสกลนคร หลวงพ่อพระองค์แสน เป็นพระพุทธรูปปางมารวิชัย ศิลปะเชียงแสน ขัดสมาธิราบ ก่ออิฐถือปูนลงรักปิดทองหน้าตักกว้าง ๒ เมตร สูงจากฐานถึงพระเมาลี ๓.๒๐ เมตรประทับนั่งบนแท่นสูง๑.๓๕ เมตร หันพระพักตร์ไปทางทิศ ตะวันออก หันพระปฤศฎางค์เข้าหาองค์ หลวงพ่อพระองค์แสนเป็นพระพุทธรูปคู่บ้านคู่เมืองของชาวสกลนครคู่มากับพระ ธาตุเชิงชุม ประดิษฐานเป็นพระประธานอยู่ภายในพระวิหาร เป็นพระพุทธรูปที่ศักดิ์สิทธิ์มากอีกองค์หนึ่งของประเทศ จากตำนาน หลวงพ่อพระองค์แสนสร้างขึ้นราวพุทธศักราช ๑๘๐๐ เพื่อแทนหลวงพ่อสุวรรณแสนองค์จริงที่เป็นทองคำทั้งองค์ (สร้างโดยพระเจ้า ชัยวรมันที่ ๓)คือในสมัยพระเจ้าชัยวรมันที่ ๗ เกิดศึกสงครามหลายครั้ง จึงย้ายเมืองไปอยู่ที่นครธม ก่อนย้ายได้นำพระสุวรรณแสน ทองคำไปซ่อนไว้ในน้ำ ไม่สามารถนำไปได้ด้วยเหตุว่ากลัวข้าศึกจะมาแย่งชิงในระหว่างทาง พระเจ้าชัยวรมันที่ ๗ ได้สร้างหลวงพ่อ พระองค์แสน(องค์ปัจจุบัน)แทนไว้ให้ ทำด้วยหินเหล็กเส้นชนิดสี่เหลี่ยมเป็นโครง(ผูกลวด) แล้วฉาบด้วยทรายผสมปูนขาวแช่น้ำเปลือก ไม้(ยางบง) น้ำแช่หนัง - มะขาม - น้ำอ้อย และเถา ฝักกรูด ลงรักปิดทอง มีพุทธลักษณะเท่าเดิม ภายในก็บรรจุเครื่องราง ของขลังสมัยก่อนไว้มาก ให้นามว่า 'หลวงพ่อพระองค์แสน' เป็นพระพุทธรูปศักดิ์สิทธิ์ ต่อมามีการบูรณะซ่อมแซมหลายครั้ง ในอดีต เมื่อมีการเฉลิมฉลองสมโพธิ์ราชธานีครบ ๒๐๐ ปีตามประกาศรัฐบาล จะมีการบูรณะปฏิสังขรณ์ขยายโบสถ์ โดยตรงทุบองค์หลวงพ่อออก แล้วสร้างองค์ใหม่ไว้ข้างหลังแทน เมื่อการบูรณะเริ่มขึ้นช่างชาวญวน(เวียดนาม) พยามทุบองค์พระ และพยามลอกทองที่หุ้มออกแต่พอทุบไปครั้งใด ก็ได้ยินแต่เสียงหัวเราะดังกังวานออกมา จนภายหลังถึงกลับต้องล้มป่วยไป ด้วยเหตุนี้จึงต้องล้มเลิกการบูรณะเอาหลวงพ่อออก จากเหตุดังกล่าวเมื่อท่านมาสักการะหลวงพ่อพระองค์แสน จะเห็นมีหลวงพ่อซ้อนกันอยู่ ๒ องค์ องค์หน้าคือหลวงพ่อองค์เดิม ส่วนองค์หลังเป็นองค์ใหม่ที่จะสร้างขึ้นมาแทน จากประวัติหลวงพ่อหลายอย่าง ในสมัยก่อนเคยมีพระมอญ ที่เคยมาบำเพ็ญศีลภาวนาที่วัด แล้วพอจะกลับก็บอกพระที่วัดไว้ว่า หลวงพ่อองค์นี้เป็นองค์ปลอม แต่เป็นองค์ปลอมที่ศักดิ์มาก ปู่ย่าตายายชาวสกลนครและหลายๆคน คงเคยได้ยินตำนานเล่าต่อกันมาว่า บริเวณกลางหนองหานนั้น จะมีจุดที่ลึกมากกว่าปกติ อยู่หลายแห่ง ซึ่งชาวประมงหนองหานจะเรียกว่า ขุม หรือหลุมนั้นเอง และจะมีชื่อเรียกต่างๆกัน เช่น ขุมใหญ่ ขุมเต่าฮาง ขุมก้านเหลือง ซึ่งขุมนี้จะลึกประมาณ ๑๕-๒๐ เมตรทีเดียวเชื่อกันว่าในสมัยก่อนเมื่อพระยาขอม จะย้ายเมืองอพยพผู้คนไปอยู่เขมรนั้น พระองค์ได้เอา หลวงพ่อพระสุวรรณแสน องค์เดิมมาซ่อนไว้ที่ขุมลึกกลางหนองหารชาวประมงจะเรียกจุดนี้ว่า ขุมใหญ่ ซึ่งเป็นขุมที่ลึกที่สุด ในอดีตสมัยรุ่นตา ยาย อาชีพหลักๆของชาวสกลนครก็คือ จับปลา มีอยู่วันหนึ่งมีคนออกทอดแหหาปลา แต่แหกลับติดอะไรบางอย่างใต้น้ำ จึงดำน้ำลงไปดึงออก เมื่อดำลงไปกำลังดึงแหออกนั้นก็เห็นว่าตนเหยียบอยู่บนบ่าพระพุทธรูปองค์ใหญ่อยู่ จากเหตุการณ์นี้ทำให้คนทั้งสกลนครเล่าลือกัน และมีคนพบเห็นเรื่อยมา แต่ในปัจจุบันเวลาผ่านมาหลายปี อาจจะเป็นเพราะ สาหร่าย วัชพืชน้ำ ตะกอนต่างๆทับถมกันสูงขึ้นทุกวัน จึงไม่มีคนพบเห็นอีก ด้วยเหตุนี้ชาวสกลนครจึงถือว่าหนองหาน เป็นหนองน้ำที่ศักดิ์สิทธิ์ประจำจังหวัดด้วย
ส้วมชักโครกของส้วมสาธารณะ ในประเทศไทย ส้วมในประเทศไทย มีมาแต่โบราณ โดยในสมัยก่อน ผู้ที่ใช้ส้วมแบ่งได้เป็น 3 กลุ่มใหญ่ คือ กลุ่มของพระมหากษัตริย์และเจ้านาย ขุนนางและผู้มีฐานะดี กลุ่มของภิกษุที่อยู่ภายใต้พระธรรมวินัย กลุ่มของชาวบ้านที่เป็นคนส่วนใหญ่ในสังคม โดยกลุ่มชาวบ้านมักจะไปถ่ายทุกข์ตามที่เหมาะ ๆ เนื่องจากยังไม่มีส้วมใช้ จนกระทั่งในปี พ.ศ. 2440 รัฐได้ออกพระราชกำหนดสุขาภิบาลกรุงเทพฯ ร.ศ. 116 (พ.ศ. 2440) มีผลบังคับให้คนไทยต้องขับถ่ายในส้วม กระทั่งช่วงปี พ.ศ. 2460-2471 ประเทศไทยได้รับความช่วยเหลือทางการแพทย์และสาธารณสุขจากมูลนิธิร็อกกี้เฟลเลอร์ ซึ่งเป็นองค์กรการกุศลเอกชนของสหรัฐอเมริกา โดยส่งเสริมให้มีการสร้างส้วมในจังหวัดต่าง ๆ และยังเกิดการประดิษฐ์คิดค้นส้วมรูปแบบต่าง ๆ ที่เหมาะสมกับท้องถิ่นของไทย เช่น “ส้วมหลุมบุญสะอาด” ที่มีกลไกป้องกันปัญหาการลืมปิดฝาหลุมถ่ายและส้วมคอห่านที่ใช้ร่วมกับระบบบ่อเกรอะบ่อซึม ต่อมาเริ่มมีผู้ใช้ส้วมชักโครกมากขึ้นในช่วงที่มีการก่อสร้างบ้านแบบสมัยใหม่หลังสงครามโลกครั้งที่สอง กระทั่งต้นพุทธทศวรรษ 2500 โถส้วมชนิดนี้ก็ได้รับความนิยม มีผู้ใช้เพิ่มขึ้นเรื่อย ๆ จนในปัจจุบัน อ่านต่อ... บทความคัดสรรก่อนหน้านี้: มิตร ชัยบัญชา - การบุกครองโปแลนด์ - ดาราศาสตร์ ที่เก็บถาวร – บทความคัดสรรอื่น ๆ
เทศบาลเมืองลำสามแก้ว เป็นเทศบาลเมืองแห่งหนึ่งในอำเภอลำลูกกา จังหวัดปทุมธานี ครอบคลุมพื้นที่บางส่วนของตำบลคูคตที่อยู่นอกเขตของเทศบาลเมืองคูคต เทศบาลเมืองลำสามแก้วเดิมคือองค์การบริหารส่วนตำบลคูคต ต่อมา พ.ศ. 2550 ได้เปลี่ยนชื่อเป็น 'องค์การบริหารส่วนตำบลลำสามแก้ว' พร้อมกับจัดตั้งเป็นเทศบาลเมือง จึงกลายเป็น 'เทศบาลเมืองลำสามแก้ว' ในปัจจุบัน ที่ตั้งและอาณาเขต แผนที่เทศบาลเมืองลำสามแก้ว เทศบาลเมืองลำสามแก้วเป็นพื้นที่ส่วนตะวันออกของตำบลคูคต อำเภอลำลูกกา มีพื้นที่ทั้งหมดประมาณ 12.5 ตารางกิโลเมตร เป็นที่ราบลุ่มด้านฝั่งทิศตะวันออกของแม่น้ำเจ้าพระยา และมีคลองชลประทานตัดผ่านในเขตพื้นที่จำนวน 3 สาย โดยอยู่ห่างจากอำเภอลำลูกกาไปทางทิศตะวันตกระยะทางประมาณ 16 กิโลเมตร เขตปกครองของเทศบาลเมืองลำสามแก้วครอบคลุมหมู่ที่ 1, 2, 3, 6, 7 (เดิมคือ 4), 12 (เดิมคือ 5) ซึ่งเป็นพื้นที่บางส่วนของตำบลคูคต ในขณะที่พื้นที่อีกส่วนหนึ่งของตำบลเป็นเขตการปกครองของเทศบาลเมืองคูคต ทิศเหนือ ติดต่อกับเขตเทศบาลนครรังสิตและ เทศบาลเมืองบึงยี่โถ (อำเภอธัญบุรี) มีเขตอำเภอลำลูกกา-อำเภอธัญบุรี (แนวขนานคลองรังสิตประยูรศักดิ์ไปทางทิศใต้ 1,600 เมตร) เป็นเส้นแบ่งเขต ทิศตะวันออก ติดต่อกับเขตเทศบาลเมืองลาดสวาย (อำเภอลำลูกกา) มีคลองสามเป็นเส้นแบ่งเขต ทิศใต้ ติดต่อกับกรุงเทพมหานคร มีคลองหกวาสายล่างเป็นเส้นแบ่งเขต ทิศตะวันตก ติดต่อกับเขตเทศบาลเมืองคูคต (อำเภอลำลูกกา) มีคลองสองและคลองหนึ่งเป็นเส้นแบ่งเขตบางส่วน อ้างอิง ลำสามแก้ว ลำสามแก้ว
วัดกัทลีพนาราม เป็นวัดที่ตั้งอยู่เลขที่ 65 หมู่ 4 ตำบลบ้านกล้วย อำเภอบ้านหมี่ จังหวัดลพบุรี ประวัติ วัดกัทลีพนาราม (วัดบ้านกล้วย) อยู่ห่างจากตลาดอำเภอบ้านหมี่ ประมาณ 2 กิโลเมตร เดิมชื่อว่า วัดบ้านกล้วย ต่อมาเปลี่ยนเชื่อเป็น ''วัดกัทลีพนาราม'' สร้างขึ้นปี พ.ศ. 2360 มีเนื้อที่ 23 ไร่ 1 งาน 16 ตารางวา เป็นวัดสำคัญของชุมชนชาวไทพวน สิ่งที่น่าสนใจ ของวัดนี้คือ พระอุโบสถขนาดใหญ่แบบจตุรมุขที่สวยงาม มีวิหารเก่าแก่หลังเล็กและเจดีย์ย่อมุมไม้สิบสองรูปทรง งดงามมาก ศาลาการเปรียญมีลวดลายฉลุไม้ตกแต่งสวยงาม ภายในมีธรรมาสน์เก่าประดับเครื่องพุทธบูชาแบบของ ชาวไทยพวนคือ 'ธงแว่น' วันที่ 25 กรกฎาคม 2512 เวลาเช้า พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วย สมเด็จพระเจ้าลูกยาเธอ เจ้าฟ้าวชิราลงกรณเสด็จพระราชดำเนินไปทรงยก ช่อฟ้าพระอุโบสถวัดกัทลีพนาราม (วัดบ้านกล้วย) อำเภอบ้านหมี่ จังหวัดลพบรี ประเพณีที่สำคัญ นอกจากนี้ยังเป็นศูนย์รวมประเพณีและวัฒนธรรมอันดีงามของชาวไทยพวนบ้านหมี่ที่สืบทอดกันมาหลายชั่วอายุคน วัดกัทลีพนาราม (วัดบ้านกล้วย) ตำบลบ้านกล้วย อำเภอบ้านหมี่ จังหวัดลพบุรี จึงได้จัดประเพณีกำฟ้าขึ้นเพื่อเป็นการอนุรักษ์ส่งเสริมประเพณีอันดีงามของท้องถิ่น รวมถึงเป็นการฟื้นฟูและเผยแพร่ประเพณีของชาวไทยพวน และเพื่อเป็นการแสดงความรักความสามัคคีของชาวบ้านในพื้นที่ ตลอดจนเป็นการส่งเสริมการท่องเที่ยวในท้องถิ่น ภายในงานมีกิจกรรมที่น่าสนใจ อาทิ ใส่บาตรข้าวจี่ ข้าวหลาม อาหารคาวหวาน , พิธีบายศรีสู่ขวัญข้าวการแสดงชุดแห่ข้าวพันก้อนประเพณีเส่อกระจาด เซิ้งโป๊ นางด้ง เซิ้งฟัดข้าว , การแข่งขันกีฬาพื้นบ้าน , มีการออกร้านผ้าทอพื้นเมืองอีกด้วย อ้างอิง วัดกัทลีพนาราม (วัดบ้านกล้วย) อำเภอบ้านหมี่ จังหวัดลพบุรี กัทลีพนาราม
เอ่อ ... อยากจะขอฝากน่ะครับ คือจะว่าก็เกิดจากการแปลความผิดของผมและแอนเดอร์สันในช่วงแรกก็ได้ แต่พบว่า ชื่อบทความเขตปกครองตนเอง ทั้งระดับมณฑล และระดับเมือง ของประเทศจีนนั้น ไม่สอดคล้องกัน ก็เหมือนจะเคยพูดไปทีแล้ว จำไม่ได้ว่าที่ไหน แต่ขอเปิดประเด็นใหม่เลยแล้วกัน สิ่งที่พบ ชื่อเขตปกครองตนเองระดับมณฑล เขตปกครองตนเองซินเจียงอุยกูร์ รวมทั้ง กว่างซีจ้วง และ หนิงเซี่ยหุย ชื่อเขตปกครองตนเองระดับเมือง เช่น เขตปกครองตนเองชนชาติไทและจิงผ่อ เต๋อหง รวมทั้ง ไป๋-ลี่เจียง ไท-สิบสองปันนา อาข่าและอี๋-หงเหอ จ้วงและม้ง-เหวินซาน คืออยากจะให้ใช้อะไรสักอย่าง ที่เป็นแนวทางเดียวกัน และเป็นแนวทางที่ถูกต้อง อย่างกรณีซินเจียง ชื่อเขตปกครองตนเองระดับมณฑล ก็มีเพียงชื่อ ซินเจียง ... ส่วน อุยกูร์ (หรือ อุยเก๋อ) เป็นชื่อชาติพันธุ์ ดังนั้นแล้ว Xinjiang Uyghur Autonomous Region น่าจะหาวิธีแปลแบบใหม่ โดยเท่าที่อ่านมา เขตปกครองตนเองนี้ จะมีแพตเทิร์นประมาณว่า มีชื่อพื้นที่ทางภูมิศาสตร์ (the name of a geographical area) มีชื่อกลุ่มชาติพันธุ์ทั้งชื่อเดียวและหลายชื่อ (the name or names of the predominant ethnic minority or minorities) มีคำว่า 'ปกครองตนเอง' (the word 'Autonomous') มีลักษณะประเภทเขตปกครอง (a type of administrative division) ตัวอย่าง Level ชื่อทางภูมิศาสตร์ + ชื่อชาติพันธุ์ + 'ปกครองตนเอง' + ประเภทเขตปกครอง = ผลลัพธ์ 1 Guangxi Zhuang Autonomous Region Guangxi Zhuang Autonomous Region 2 Dehong Dai & Jingpo Autonomous Prefecture Dehong Dai and Jingpo Autonomous Prefecture 3 Shizhu Tujia Autonomous County Shizhu Tujia Autonomous County ปัญหาเราคือว่า ถ้าจะแปลใหม่ Region Prefecture County จะแปลว่าอะำไร (ยังมี banner อีกอย่าง) ทุกวันนี้ เห็นใช้คำว่า เขต หมดเลย จึงไม่สามารถมองเห็นความต่างได้ ฝากผู้เชี่ยวชาญด้านภาษา ดูเรื่องคำแปลด้วย สุดท้ายนี้ ก็อยากให้บทความมันมีมาตรฐานเดียวกันน่ะครับ -- 02:10, 27 มกราคม 2553 (ICT) ตัวอย่าง prefecture ที่มีใช้ในบทความเกี่ยวกับประเทศญี่ปุ่นทั้งหมดคือ 'จังหวัด' เช่น จังหวัดนะงะซะกิ จังหวัดโอซะกะ เพราะว่ามีสถานภาพเทียบเท่ากับ province สำหรับ region มีความหมายว่า เขตหรือภูมิภาค (สเกลของคำนี้กำกวมมาก) ส่วน county หมายถึง มณฑล (ในหนึ่งมณฑลมีหลายจังหวัด) --octahedron80 10:59, 27 มกราคม 2553 (ICT) เป็นอีกอภิปราย ที่เงียบเป็นป่าช้า -- 14:26, 19 กุมภาพันธ์ 2553 (ICT) ยังมีอีกข้อ น่าจะเป็นความผิดพลาดของฝ่ายรัฐบาลไทยช่วงใดช่วงหนึ่ง ที่ใช้คำว่า province แทนจังหวัด ทั้งๆที่อย่าง เชียงใหม่ ยะลา นคราชสีมา ฯลฯ น่าจะใช้ prefecture มากกว่า (แต่คงแก้ไม่ได้แล้ว) ดังจะเห็นได้ว่า พอเป็น province ปุ๊ป เขตปกครองระดับจังหวัดของไทย ถูกทำให้เทียบเท่า มณฑล ของจีน และ แขวง ของลาว ซึ่งในความเป็นจริงมันไม่ใช่ Province จังหวัดของไทย มีระดับเพียงเทียบเท่า prefecture ของจีน เท่ากับ เมือง ของลาว และเท่ากับแขวงและเมือง ของพม่า เท่านั้น -- 14:31, 19 กุมภาพันธ์ 2553 (ICT) -- 06:35, 6 มีนาคม 2553 (ICT)
ธงชาติญี่ปุ่น ประเทศญี่ปุ่น เป็นประเทศหมู่เกาะในภูมิภาคเอเชียตะวันออก ตั้งอยู่ในมหาสมุทรแปซิฟิก ทางตะวันตกติดกับคาบสมุทรเกาหลีและสาธารณรัฐประชาชนจีน โดยมีทะเลญี่ปุ่นกั้น ส่วนทางทิศเหนือติดกับรัสเซีย โดยมีทะเลโอค็อตสก์เป็นเส้นแบ่งแดน ตัวอักษรคันจิของชื่อญี่ปุ่น (日本; นิปปง) แปลว่า ถิ่นกำเนิดของดวงอาทิตย์ จึงได้รับฉายาว่า ดินแดนอาทิตย์อุทัย ญี่ปุ่นมีเนื้อที่กว่า 377,930 ตารางกิโลเมตร นับเป็นอันดับที่ 61 ของโลก หมู่เกาะญี่ปุ่นประกอบไปด้วยเกาะกว่า 3,000 เกาะ เกาะที่ใหญ่ที่สุด 4 อันดับ คือ ฮนชู ฮกไกโด คิวชู และชิโกกุ ตามลำดับ ญี่ปุ่นมีประชากรประมาณ 128 ล้านคน ซึ่งนับเป็นอันดับที่ 10 ของโลก เมืองหลวงคือกรุงโตเกียว มีประชากรกว่า 30 ล้านคน ซึ่งอาจนับเป็นเขตเมืองที่มีประชากรมากที่สุดในโลก ญี่ปุ่นเป็นประเทศผู้นำทางเศรษฐกิจ โดยมีจีดีพีสูงเป็นอันดับที่ 2 ของโลก ญี่ปุ่นเป็นสมาชิกของสหประชาชาติ, จี 8, โออีซีดี และเอเปค เป็นประเทศซึ่งมีมาตรฐานความเป็นอยู่ที่ดี อีกทั้งยังเป็นผู้นำทางเทคโนโลยี เครื่องจักร และหุ่นยนต์ในปัจจุบัน อ่านต่อ... บทความคัดสรรก่อนหน้านี้: ทุเรียน – สมเด็จพระเจ้ากรุงธนบุรี – ส้วมในประเทศไทย ที่เก็บถาวร – บทความคัดสรรอื่น ๆ
– สามารถใช้เพื่อให้ข้อมูลโดยสรุปในตอนเริ่มต้นบทความเกี่ยวกับองค์การ การใช้งาน วากยสัมพันธ์ฉบับเต็ม คัดลอกต้นฉบับที่ว่างเปล่านี้เพื่อใช้งาน ลบหมายเหตุที่ซ่อนไว้ (ทั้งอักขระ ) ที่ล้อมรอบรายการบางรายการ เพื่อให้ข้อมูลที่ป้อนปรากฏในบทความที่เผยแพร่ เขตข้อมูลทั้งหมดต้องเป็นตัวพิมพ์เล็ก และทุกเขตข้อมูลเป็นตัวเลือก ตัวอย่าง ทุกเขตข้อมูลใช้ตัวพิมพ์เล็กและเลือกกรอกได้ แผนที่ปักหมุด หมวดแผนที่ รายชื่อมอดูลที่มีแผนที่ซึ่งสามารถใช้งานได้ สามารถดูได้ที่: พิเศษ:ดัชนีตามคำขึ้นต้น/มอดูล:Location map/data/ ไมโครฟอร์แมต หมวดหมู่ติดตาม แม่แบบที่คล้ายคลึงกัน สำหรับ มหาวิทยาลัยและวิทยาลัย, ดูที่ สำหรับ สถาบัน, ดูที่ For laboratories or other research institutions, see also For co-operatives, please use สำหรับ บริษัท, โปรดใช้ For dotcom companies, please use For law firms, please use สำหรับ สำนักพิมพ์, โปรดใช้ สำหรับ องค์การไม่หวังผลกำไร, โปรดใช้
ทูตของสหรัฐอเมิกาประจำประเทศไทยท่านแรกคือใคร ท่านทูตสหรัฐอเมริกาประจำประเทศไทยท่านแรกคือ --125.25.18.214 00:43, 2 ตุลาคม 2552 (ICT) ตอบลำบากนะครับ จะเอาเฉพาะทูต หรือรวม กงสุล และเจ้าหน้าที่การต่างประเทศอื่นๆ ด้วยหรือเปล่าครับ โดยหลักการแล้ว การที่สองประเทศมีความสัมพันธ์กันครั้งแรก มักจะไม่ถึงกับแลกเปลี่ยนทูต แต่จะตั้งสำนักงาน/ส่งเจ้าหน้าที่ที่มีอำนาจน้อยกว่าไปประจำก่อน แล้วจึงเลื่อนมาเป็นเจ้าหน้าที่ทางการทูตที่มีอำนาจเต็มในภายหลัง --taweethaも 08:35, 2 ตุลาคม 2552 (ICT) มัลดีฟส์อยู่ห่างจากประเทศไทยเท่าไร --125.25.0.203 09:43, 5 ตุลาคม 2552 (ICT) กบ ปัจจัยทางภูมิศาสตร์ของกัมพูชาคืออะไร ปัจจัยทางภูมิศาสตร์ของกัมพูชาคืออะไร okmysoap --222.123.171.108 22:43, 5 ตุลาคม 2552 (ICT) ชื่อพายุ ชื่อพายุประเทศไทย มีชื่อมังคุด ไม่ใช่ทุเรียนหรือคะ --125.27.52.196 10:39, 12 ตุลาคม 2552 (ICT) เราจะมีส่วนร่วมให้เกิดความสำเร็จต่องานด้านแพทย์แผนไทยอย่างไร --115.67.70.236 11:29, 13 ตุลาคม 2552 (ICT) คำนำหน้าบุคคลชั้นสูงของมาเลเซีย เช่น ตัน สรี ,ดาโต๊ะ ,ดาโต๊ะ สรี ต่างกันอย่างไร คำนำหน้าบุคคลชั้นสูงของมาเลเซีย เช่น ตัน สรี ,ดาโต๊ะ ,ดาโต๊ะ สรี ต่างกันอย่างไร คำใดมีศักดิ์สูง- ต่ำกว่ากันอย่างไร --118.175.72.69 15:51, 14 ตุลาคม 2552 (ICT) ขอทราบข้อมูลประวัติกู่บ้านสนาม ตำบลเสือโก้ก อำเภอวาปีปทุม จังหวัดมหาสารคาม --สิทธิพล ขอทราบข้อมูลประวัติกู่บ้านสนาม ตำบลเสือโก้ก อำเภอวาปีปทุม จังหวัดมหาสารคาม --สิทธิพล --202.29.22.253 11:09, 24 ตุลาคม 2552 (ICT) เส้นรุ้งมีกี่เส้นและมีชื่อเรียกว่าเส้นอะไรบ้าง ? เส้นรุ้งมีกี่เส้นและมีชื่อเรียกว่าเส้นอะไรบ้าง ? --180.183.133.168 19:20, 28 ตุลาคม 2552 (ICT) Arctic Circle: 66° 33′ 39″ N Tropic of Cancer: 23° 26′ 21″ N Tropic of Capricorn: 23° 26′ 21″ S Antarctic Circle: 66° 33′ 39″ S en:latitude --taweethaも 05:32, 29 ตุลาคม 2552 (ICT)
พิธีเปิดโอลิมปิกฤดูหนาว 2010 ในส่วนของประเทศชิลี ประเทศชิลี เข้าร่วมแข่งขันกีฬาโอลิมปิกฤดูหนาวครั้งที่ 21 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดาระหว่างวันที่ 12 กุมภาพันธ์ – 28 กุมภาพันธ์ พ.ศ. 2553 การแข่งขัน สกีลงเขา นักกีฬา ประเภท เวลา อันดับ โนเอลเล บาราโฮน่า ดาวน์ฮิลล์ หญิง 1:57.47 34 ซุปเปอร์จี หญิง 1:28.66 35 ผสม หญิง 2:24.25 28 สลาลม หญิง 1:57.82 41 ไจแอนท์สลาลม หญิง แพ้ เมาอี เกย์เม ดาวน์ฮิลล์ ชาย 1:59.76 49 ซุปเปอร์จี ชาย 1:36.56 42 ยอร์เก มานดรู ดาวน์ฮิลล์ ชาย 2:01.72 56 ซุปเปอร์จี ชาย แพ้ สลาลม ชาย ไม่ได้เริ่ม ไจแอนท์สลาลม ชาย 2:51.55 52 แผ่นดินไหวในชิลี เมื่อวันที่ 27 กุมภาพันธ์ พ.ศ. 2552 เกิดแผ่นดินไหวที่ประเทศชิลี ส่งผลให้นักกีฬา ยอร์เก มานดรู และเมาอี เกย์เม เลือกที่จะไม่เข้าร่วมพิธีปิดของกีฬาโอลิมปิกฤดูหนาวครั้งนี้เนื่องจากต้องการไว้อาลัยให้แก่ผู้เสียชีวิตจากแผ่นดินไหว โดยที่มีเพียงโนเอลเล บาราโฮน่า ที่ยังอยู่ที่แวนคูเวอร์ เพื่อทำหน้าที่เป็นผู้ถือธงชาติในพิธีปิด อ้างอิง ชิลี
มารายห์ แครี มารายห์ แครี เกิดเมื่อวันที่ 27 มีนาคม ค.ศ. 1970 เป็นนักร้องชาวอเมริกัน นักแต่งเพลง โปรดิวเซอร์เพลง และนักแสดง เธอมีผลงานเปิดตัวครั้งแรกในปี ค.ศ. 1990 ภายใต้การชักนำของผู้บริหารค่ายเพลงโคลัมเบียเรเคิดส์ ทอมมี มอตโตลา และได้กลายเป็นศิลปินคนแรกที่มี 5 ซิงเกิ้ลแรกติดชาร์ตอันดับ 1 บนบิลบอร์ดฮอต 100 หลังจากนั้นเธอได้แต่งงานกับมอตโตลาในปี ค.ศ. 1993 มีผลงานเพลงฮิตมากมายและยังทำให้เธอเป็นศิลปินที่มียอดขายสูงสุดของค่ายโคลัมเบีย และจากข้อมูลของนิตยสารบิลบอร์ด เธอเป็นศิลปินที่ประสบความสำเร็จที่สุดในคริสต์ทศวรรษ 1990 ในสหรัฐอเมริกา หลังจากที่เธอเลิกรากับมอตโตลาในปี ค.ศ. 1997 แครีได้เริ่มทำเพลงฮิปฮอปในผลงานอัลบั้มของเธอ ที่ในเบื้องต้นแล้วประสบความสำเร็จดี แต่ความนิยมของเธอก็ลดลงหลังจากเธอออกจากโคลัมเบียในปี ค.ศ. 2001 เธอเซ็นสัญญากับเวอร์จินเรเคิดส์แต่ล้มเหลวจากค่ายเพลงที่ซื้อสัญญาคืน ในปีถัดมาหลังจากที่เธอสติแตกต่อสาธารณชน เช่นเดียวกับเสียงตอบรับด้านลบจากภาพยนตร์ Glitter และผลงานอัลบั้มประกอบภาพยนตร์ ต่อมาในปี ค.ศ. 2002 แครีเซ็นสัญญากับค่ายไอแลนด์เรเคิดส์ และหลังจากไม่ค่อยที่จะประสบความสำเร็จเท่าที่ควร เธอก็กลับมาขึ้นอันดับต้น ๆ ของเพลงป็อปในปี 2005 อ่านต่อ... บทความคัดสรรก่อนหน้านี้: ประเทศญี่ปุ่น – ทุเรียน – สมเด็จพระเจ้ากรุงธนบุรี ที่เก็บถาวร – บทความคัดสรรอื่น ๆ
คณะนิติศาสตร์ มหาวิทยาลัยอุบลราชธานี เป็นคณะที่เปิดสอนทางด้านวิชาการทางกฎหมายแห่งแรกของภูมิภาคตะวันออกเฉียงเหนือ โดยจัดการศึกษาในระดับปริญญานิติศาสตรบัณฑิต และจัดตั้งขึ้นเพื่อให้ประชาชนในเขตภาคตะวันออกเฉียงเหนือได้มีโอกาสในการศึกษาทางด้านกฎหมายได้อย่างรอบด้านและหลักสูตรได้รับการรับรองเรียบร้อยแล้วจากเนติบัณฑิตยสภา และสภาทนายความ ประวัติ ปีการศึกษา 2547 มหาวิทยาลัยอุบลราชธานี ได้เปิดสอนสาขานิติศาสตร์ขึ้นภายใต้การดำเนินงานของโครงการจัดตั้งคณะนิติศาสตร์ โดยเริ่มเปิดภาคการศึกษาครั้งแรกในวันที่ 31 พฤษภาคม 2547 (ซึ่งต่อมาได้กำหนดให้เป็นวันสถาปนาคณะนิติศาสตร์) ต่อมาได้เปิดสอนสาขารัฐศาสตร์เพิ่มขึ้นด้วยจึงเปลี่ยนชื่อเป็นโครงการจัดตั้งคณะนิติศาสตร์และรัฐศาสตร์ และได้รับอนุมัติจากสภามหาวิทยาลัยอุบลราชธานี ให้จัดตั้งเป็นคณะนิติศาสตร์และรัฐศาสตร์ เมื่อวันที่ 17 พฤศจิกายน 2548 ปีการศึกษา 2549 สาขารัฐศาสตร์และรัฐประศาสนศาสตร์ ได้แยกออกไปจัดตั้งเป็นคณะรัฐศาสตร์ คณะจึงได้ใช้ชื่อเป็นคณะนิติศาสตร์ ดังเช่นเป็นอยู่ในปัจจุบัน ปัจจุบันนี้คณะนิติศาสตร์ มหาวิทยาลัยอุบลราชธานี แบ่งส่วนงานภายในคณะเป็น 3 ส่วน คือ (1) สำนักงานเลขานุการคณะ (2) สาขาวิชานิติศาสตร์ (3) ศูนย์เผยแพร่และช่วยเหลือประชาชนทางกฎหมาย โดยในสาขาวิชานิติศาสตร์ได้แบ่งเป็นหมวดวิชาการศึกษาออกเป็น 4 หมวดวิชา ดังต่อไปนี้ หมวดวิชากฎหมายเอกชนและธุรกิจ หมวดวิชากฎหมายอาญาและกระบวนการยุติธรรม หมวดวิชากฎหมายมหาชน หมวดวิชานิติพัฒนบูรณาการและกฎหมายระหว่างประเทศ หลักสูตรการศึกษา หลักสูตรที่เปิดสอนในคณะนิติศาสตร์ มหาวิทยาลัยอุบลราชธานี ระดับประกาศนียบัตร ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิต หลักสูตรอบรมกฎหมายปกครองและวิธีพิจารณาคดีปกครอง นิติศาสตรบัณฑิต (น.บ.) สาขาวิชานิติศาสตร์ - - ทำเนียบคณบดีคณะนิติศาสตร์ รายนามคณบดีคณะนิติศาสตร์ มหาวิทยาลัยอุบลราชธานี มีดังนี้ คณบดีคณะนิติศาสตร์และรัฐศาสตร์ มหาวิทยาลัยอุบลราชธานี 1. นายสมบัติ วอทอง พ.ศ. 2548-2549 คณบดีคณะนิติศาสตร์ มหาวิทยาลัยอุบลราชธานี 2. นายสมบัติ วอทอง พ.ศ. 2549-2551 3. ผู้ช่วยศาสตราจารย์บรรลือ คงจันทร์ พ.ศ. 2551-2556 4. นายขรรค์เพชร ชายทวีป พ.ศ. 2556-2564 5. ดร.นิติลักษณฺ์ แก้วจันดี พ.ศ. 2564 - ปัจจุบัน อุบลราชธานี นิติศาสตร์
ยุหว่า เป็นตำบลในอำเภอสันป่าตอง จังหวัดเชียงใหม่ มีพื้นที่อยู่ในเขตเทศบาลตำบลสันป่าตอง และเทศบาลตำบลยุหว่า โดยพื้นที่เป็นที่ตั้งของศูนย์ราชการ การคมนาคม และย่านเศรษฐกิจของอำเภอ ที่ตั้งและอาณาเขต ตำบลยุหว่ามีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลน้ำบ่อหลวง และตำบลสันกลาง ทิศตะวันออก ติดต่อกับตำบลทุ่งต้อม และตำบลมะขามหลวง ทิศใต้ ติดต่อกับตำบลบ้านกลาง ทิศตะวันตก ติดต่อกับตำบลบ้านแม ประวัติ ตำบลยุหว่าก่อตั้งขึ้นเมื่อ พ.ศ. 2443 โดยใช้ชื่อกำนันคนแรก คือ พ่อขุนยุหว่า ในปี พ.ศ. 2481 ที่ว่าการอำเภอสันป่าตองขณะนั้น ตั้งอยู่ที่ตำบลบ้านแม ซึ่งไม่เหมาะทั้งสภาพพื้นที่และการปกครอง พระยาอมรฤทธิธำรง (พร้อม ณ ถลาง) ผู้ว่าราชการจังหวัดเชียงใหม่ และพันเอกช่วง เชวงศักดิ์สงคราม รัฐมนตรีว่าการกระทรวงมหาดไทย พิจารณาย้ายที่ว่าการอำเภอไปที่บ้านสันป่าตอง ตำบลยุหว่า ซึ่งห่างจากที่ว่าการอำเภอเดิม 3 กิโลเมตร อยู่ติดกับทางหลวงแผ่นดินหมายเลข 108 ในปี พ.ศ. 2482 วันที่ 17 เมษายน จึงเปลี่ยนชื่ออำเภอบ้านแม จังหวัดเชียงใหม่ มาเป็น อำเภอสันป่าตอง เป็นชื่อที่ตั้งตามชื่อหมู่บ้านสันป่าตอง มีลักษณะภูมิประเทศเป็นที่ดอน จึงได้ชื่อขึ้นต้นว่า สัน กับคำว่า ป่าตอง มาจากต้นตอง เป็นต้นไม้พุ่มขนาดใหญ่ ลำต้นมีหนาม ดอกมีสีเหลือง ขึ้นอยู่เป็นจำนวนมากในพื้นที่ และภายในปีเดียวกันได้ย้ายและเปิดทำการที่ว่าการอำเภอในวันที่ 25 มิถุนายน ณ หมู่ 10 บ้านสันป่าตอง ตำบลยุหว่า อ้างอิง ยุหว่า